laion/Wikipedia-Exotic huggingface dataset:
אנתוני מודסט

אנתוני אמבו אגוגו מודסט (בצרפתית: Anthony Modeste, נולד ב-14 באפריל 1988 בקאן שבצרפת) הוא כדורגלן צרפתי, המשחק בעמדת החלוץ באל אהלי. בשנת 2007, מודסט החל את הקריירה המקצוענית שלו, כאשר שותף במשחקיה של ניס. לאחר שתי עונות ראשונות פושרות, הושאל החלוץ הצעיר למועדון אנז'ה, לשם צבירת דקות משחק. בעונת ההשאלה שלו באנז'ה, פרח מודסט וכבש 20 שערי ליגה ב-37 משחקים בלבד. לאחר שהרשים בתקופת השאלתו, מודסט נרכש על ידי בורדו תמורת 3.5 מיליון אירו. ב-19 בינואר 2012, אחרי מחצית עונה במועדונו החדש בצרפת, הושאל מודסט למועדון הכדורגל האנגלי בלקברן רוברס, למחצית השנייה של עונת הפרמייר ליג 2011-12. מודסט שותף רק ב-5 משחקי ליגה, כאשר בסיום העונה בלקבורן ירדה ליגה. מודסט הושאל שוב לצבור דקות בעונת 2012/13, הפעם למועדון הצרפתי בסטיה. כבר במשחק הבכורה שלו בבסטיה, כבש מודסט שער, בניצחון 2–3 מול סושו, דבר שאותת על המשך עונה מוצלחת עבורו. מודסט כבש בעונה זו 15 שערי ליגה ב-36 משחקים. לאחר הפריצה התודעתית שלו בצרפת, מודסט משך את עיניהם של ציידי הכישרונות של הופנהיים הגרמנית. ב-9 ביולי 2013, חתם מודסט בהופנהיים על חוזה לשלוש שנים. בסך הכול שותף מודסט ב-62 משחקים תחרותיים עבור הופנהיים, בהם כבש 23 שערים, והרבה לשתף פעולה בהתקפה עם קווין פולאנד ורוברטו פירמינו. ב-26 ביוני 2015 חתם מודסט ביריבת הופנהיים לבונדסליגה, פ.צ. קלן. ב-8 באוגוסט 2015 ערך את הופעת הבכורה הרשמית שלו בקלן, וכבש שלושער בניצחון 0–4 מול SV מפן בסיבוב הראשון של הגביע הגרמני. שערו הראשון במשחק, ובכלל בקלן, נכבש כבר לאחר 45 שניות של משחק, ובכך קבע שיא עבור השער המהיר ביותר של קלן בגביע הגרמני. בעונת 2015/16 הבקיע מודסט 15 שערי ליגה עבור קלן. את עונת 2016/17 פתח מודסט היטב, כאשר הבקיע 13 שערים בסיבוב הראשון של העונה. ב-12 ביולי 2017 הושאל מודסט לטיינג'ין קואנג'יאן הסינית לשלוש עונות תמורת שישה מיליון אירו, עם אופציה לרכישה בתום ההשאלה ב-29 מיליון אירו. מודסט שיחק בקבוצה הסינית מעט יותר משנה, וערך 20 הופעות ליגה, בהן הבקיע 11 שערים. עם זאת, מודסט שוחרר מהקבוצה, וחזר להתאמן עם פ.צ. קלן. בנובמבר 2018 חתם מודסט על חוזה קבוע בפ.צ. קלן, ששיחקה בבונדסליגה השנייה. ב-1 בפברואר 2021 הושאל מודסט לסנט אטיין לחצי עונה. ב-8 באוגוסט 2022 חתם בבורוסיה דורטמונד עד לתום עונת 2022/2023. ב-11 בספטמבר 2023 חתם באל אהלי המצרית לעונה אחת. מדיה וקבצים בנושא אנתוני מודסט בוויקישיתוף אנתוני מודסט, ברשת החברתית אקס (טוויטר) אנתוני מודסט, ברשת החברתית אינסטגרם אנתוני מודסט, באתר Transfermarkt אנתוני מודסט, באתר Soccerway אנתוני מודסט, באתר BDFutbol אנתוני מודסט, באתר WorldFootball.net אנתוני מודסט, באתר FootballDatabase.eu אנתוני מודסט, באתר ESPN העברות בעולם: אנתוני מודסט חתם בדורטמונד, ורנר חוזר ללייפציג, באתר ספורט 1, 8 באוגוסט 2022
נמל התעופה זלצבורג

נמל התעופה זלצבורג (Salzburg Airport W. A. Mozart) הוא נמל התעופה השני בגודלו באוסטריה. הנמל משרת את העיר זלצבורג ומשמש גם כצורת הגעה לאתרי הסקי הגדולים באזור. הנמל נקרא על שם המלחין וולפגנג אמדאוס מוצרט, וממוקם כ-3.1 ק"מ ממרכז העיר זלצבורג. נמל התעופה משרת למעלה מ-30 חברות תעופה, שרבות מהן מפעילות ממנו טיסות שכר. פועלים ממנו קווי תעופה לכל רחבי אירופה וכן לרוסיה ולטורקיה. סאן דור מפעילה 2 טיסות שבועיות בין הנמל לתל אביב. בנמל התעופה שני טרמינלים: טרמינל 1 משמש כמבנה המרכזי של נמל התעופה ומכיל 26 דלפקי קבלה, מסעדות, חנויות וטרסה. בצדו החיצוני של הטרמינל ישנם 9 שערי עלייה למטוס. טרמינל 2 קטן בהרבה מטרמינל 1 ומכיל תשעה דלפקי קבלה וארבעה שערי עלייה למטוס, בנוסף למתחם מיוחד לבעלי ציוד סקי. טרמינל 2 משמש בעיקר בתקופות עמוסות. נמל התעופה ממוקם כ-3 ק"מ ממרכז העיר. קווי הטרוליבוס 2 ו-10 (אנ'), בעלי תדירות של 10 דקות, מתחברים את הנמל לשאר מערכת התחבורה הציבורית של זלצבורג. התחנה המרכזית נמצאת במרחק נסיעה של כ-25 דקות והעיר הפנימית במרחק של כ-30 דקות. מדיה וקבצים בנושא נמל התעופה זלצבורג בוויקישיתוף אתר האינטרנט הרשמי של נמל התעופה זלצבורג (בגרמנית ובאנגלית) סאן דור: הושק הקו הישיר לזלצבורג, באתר Passportnews, ‏4 ביוני 2019 ערך זה הוא קצרמר בנושא שדות תעופה ובנושא אוסטריה. אתם מוזמנים לתרום לוויקיפדיה ולהרחיב אותו.
צבי הירש אורנשטיין

רבי צבי הירש אורנשטיין (רצ"ה; ה'תקע"ו, 1816 - ט' בניסן ה'תרמ"ח, 21 במרץ 1888) היה רב גליציאני. רבן של בריסק, רישא ולבוב, מחבר ספר השו"ת ברכת רצ"ה. נולד בלבוב שבגליציה לרב מרדכי זאב אורנשטיין, בנו של הרב יעקב משולם אורנשטיין – מגדולי פוסקי ורבני יהדות גליציה בזמנו, ומחבר "ישועות יעקב". למד אצל אביו ואצל הרב שמריה שטיקלר ממוסט ורבנים נוספים. נישא לריבעלע בתו של העשיר מסלוצק ר' יונה איסרלין, אך התגרש לאחר זמן מה, הוא נישא בשנית לשרה עכסה בת ר' יחיאל מיכל בן ציון קריסטינופולר אב"ד בראדי (נפטרה טבת תרנ"א). בשנותיו הראשונות סירב לקבל תפקידי רבנות, הוא ירש הון רב, רכש אחוזה והתפרנס מדמי השכירות. הוא סבר שרכישת ביטוח רכוש נובעת מחיסרון באמונה ולכן לא ביטח את רכושו. שרפה שכילתה את רכושו כמעט כליל אילצה אותו לחפש משרה רבנית. בשנת ה'תרכ"ג (1863) הדפיס את ספרי "ישועות יעקב" של סבו וצירף להם הערות והשגות משלו, הספר זכה לתפוצה רחבה והקנה לנכד הצעיר שם ברחבי העולם התורני. שנה לאחר מכן חיפשה קהילת בריסק הוותיקה, רב שיחליף את רבה המנוח הרב יעקב מאיר פאדווא, ופנתה בהצעה למינוי אל הרב יוסף שאול נתנזון. האחרון דחה את ההצעה והציע במקומו את הרב צבי הירש אורנשטיין. הוא כיהן ברבנות העיר במשך תשע שנים. בתרל"ג (1873) גורש מבריסק בידי השלטונות הרוסיים בשל היותו נתין זר. הוא נסע לריישא וכיהן ברבנות העיר במשך שנה וחצי. עם פטירת רבי יוסף שאול נתנזון נפתחה מערכת בחירות סוערת לרבנות העיר לבוב, מרכז יהדות גליציה. הרב אורנשטיין שמלבד קרבת המשפחה שלו לרבני העיר הקודמים, גם שלט בשפה ובספרות הגרמנית והצרפתית, זכה לתמיכת האליטה של הקהילה ולתמיכת החוגים המתקדמים. זו כשלעצמה הייתה סיבה טובה עבור המחנה החסידי להתנגד למינויו ולבחור במועמד אחר, הרב יצחק אהרן איטינגא (אטינגר), שלמרות עושרו היה עממי ואהוב על המעמדות הנמוכים. לאחר מערכת בחירות יצרית ועמוסת כתבי פלסתר הדדיים, ניצח רצ"ה, במה שהגדיר וונדר "ניצחון האריסטוקרטיה על הדמוקרטיה". לאחר שנבחר, השלימו מתנגדיו עם בחירתו, בעיקר בשל הכבוד הרב שהסב למעמד הרבנות. הוא היה שותף גם בפעילות הציבורית של מוסדות הקהילה וחבר מועצת העיר. התנגד להקמת בית מדרש לרבנים בסגנון מודרני בעיר. היה שותף לתכנון הקמת תנועת מחזיקי הדת של חרדי גליציה, אך בשל נקודות מסוימות שלא התקבלו על דעתו פרש ולא השתתף בכנס היסוד של התנועה. הוא נפטר בט' בניסן ה'תרמ"ח, 21 במרץ 1888 לאחר מחלה ממושכת ממנה סבל בשנותיו האחרונות. חתנו הרב אריה לייב ברודא כיהן אחריו כראב"ד לבוב, והביא לדפוס את ספרו "ברכת רצ"ה" שנה לאחר פטירתו (למברג תרמ"ט) בתוספת הערות והגהות בשם "מלחמות אריה". שלמה בובר, אנשי שם, קראקא תרנ"א, עמ' 199, אות תצ"ה. מאיר וונדר, אנציקלופדיה לחכמי גליציה, חלק א, עמ' 74–78 מדיה וקבצים בנושא צבי הירש אורנשטיין בוויקישיתוף יעקב שמעון רענצער, עמק הבכא!, המגיד, 5 באפריל 1888 מאיר בלבן, עץ יוחסין מלא של משפחת אורנשטיין, בתוך: הנ"ל, שלשלת היוחסין של משפחת אורנשטיין-ברודא, ורשה תרצ"א, באתר היברובוקס "אורנשטיין, צבי הירש", במהדורת 1901–1906 של האנציקלופדיה היהודית (באנגלית) כתביו וזאת הדרשה אשר דרש מרן צבי הירש אורנשטיין, למברג תרל"ה, באתר היברובוקס (תדפיס מדרשה שנשא עם מינויו כרבה של לבוב) ברכת רצ"ה, עם השגות "מלחמות אריה", למברג תרמ"ט, באתר היברובוקס צבי הירש אורנשטין, דף שער בספרייה הלאומית פנקס סלוצק ובנותיה, ניו יורק-תל אביב תשכ"ב, 1962, עמ' 315-316; ר' אהרן הימן, בתוך: הדרום, כרך נא, עמ' 196-197. יצחק ווייסמאן, אוסטריא: רזעשאוו (בגאליציען), הלבנון, 5 באוקטובר 1873 יצחק האלצער, עסטרייך-אונגארן: רזעשאוו, המגיד, 1 בספטמבר 1875
רב יוסף בריה דרבי יהושע בן לוי

רבי יוסף בריה דרבי יהושע בן לוי (בעברית: רבי יוסף בנו של רבי יהושע בן לוי) היה אמורא מארץ ישראל בדור השני, ובנו של האמורא המפורסם רבי יהושע בן לוי מהדור הראשון לאמוראי ארץ ישראל. אביו גם היה רבו,כמסופר במסכת חולין על כך ששאל את אביו שאלה בהלכות טרפות. אמו הייתה כנראה בתו של רבי יוסי בר פיטרס. כונה "בן ארי" בגלל אביו הגדול, כמובא במסכת יומא, שזעירא בר חמא סיפר לו כמה דברים מעניינים שהיה עושה אביו, ופתח במילים אלו: ”בר אריא! תא אמא לך מילתא מעליתא דהוה עביד אבוך”, כלומר: "בן ארי! בא ואומר לך דברים טובים שהיה עושה אביך". יש לשער שרבי יוסף היה בנו היחיד של רבי יהושע בן לוי, מאחר שלא מוזכרים בתלמוד בנים אחרים[דרושה הבהרה]. לפי זה, רבי מיאשא בר בריה דרבי יהושע בן לוי, המוזכר כמה פעמים בתלמוד היה בעצם בנו. במסכת קידושין הובאו דברי רבי יהושע בן לוי שהסביר את מנהגו לקום מפני בנו ואמר: "אין זה מן הראוי שאעמוד מפני בני, אבל בכל זאת אני עומד מפניו מפני כבוד בית הנשיאות", ואם אכן לא היו לרבי יהושע בן לוי עוד בנים הרי שדברים אלו נאמרו על רבי יוסף, ומכאן שאשתו של רבי יוסף הייתה בתו או נכדתו של הנשיא שבאותה תקופה. במסכת פסחים ובמסכת בבא בתרא מסופר: רבי יוסף בריה דרבי יהושע בן לוי חלש ואינגיד (כלומר: גוע ופרחה רוחו, כנראה מוות קליני), כי הדר (כשהתעורר חזרה) אמר ליה אבוה מאי חזית? (שאל אותו אביו (רבי יהושע בן לוי) מה ראית?, כלומר מה ראית בעולם האמת), אמר ליה עולם הפוך ראיתי, עליונים למטה ותחתונים למעלה (כלומר אנשים שבעולם שלנו היו חשובים ונעלים ראיתי אותם בעולם העליון למטה, ואנשים שבעולם שלנו היו נחותים שם ראיתי אותם למעלה), אמר ליה עולם ברור ראית! לאחר מכן שאל אותו אביו אנחנו (כלומר החכמים והתלמידים) איך אנחנו נחשבים שם, וענה לו שבזה לא ראה הבדל אלא כסדר חשיבותנו פה כך חשיבותנו שם. לאחר מכן סיפר ששמע שהיו אומרים (בעולם האמת) אשרי מי שבא לכאן ותלמודו בידו, ועוד שמע שהיו אומרים שהרוגי מלכות (הרוגי לוד) אין כל בריה יכולה לעמוד במחיצתן. הרב אהרן הימן, "רב יוסף בריה דרבי יהושע בן לוי", תולדות תנאים ואמוראים, לונדון, תר"ע, חלק ב, עמוד 752, באתר היברובוקס תלמוד בבלי, מסכת חולין, דף נ"ו, עמוד ב' על פי המבואר בתלמוד ירושלמי, מסכת מועד קטן, פרק ג', הלכה ה' שרבי יוסי בר פיטרס היה חמיו של רבי יהושע בן לוי. תלמוד בבלי, מסכת יומא, דף ע"ח, עמוד א' תלמוד בבלי, מסכת קידושין, דף ל"ג, עמוד ב' תלמוד בבלי, מסכת פסחים, דף נ', עמוד א' תלמוד בבלי, מסכת בבא בתרא, דף י', עמוד ב'
Adult Swim

Adult Swim (בתרגום חופשי: "שחייה למבוגרים"), היא רצועת שידור המחליפה את Cartoon Network בשעות הלילה, בבעלות האחים וורנר דיסקברי (אנ'). שעות השידור הן בין 20:00 ל-6:00 לפי שעון ארצות הברית. הרצועה נוצרה על ידי Williams Street Studios שגם היא חטיבה של חברת טרנר. שגם פיתחה שתי רצועות שידור נוספות ב-Cartoon Network‏: Toonami ו-Miguzi. השם בא מהביטוי "Adult Swim" שבשימוש בבריכות שחייה ציבוריות, אשר השימוש בהן מיועד למבוגרים בלבד בשעות בהן ילדים אינם יכולים להשתמש בהן ללא השגחת מבוגרים. הרצועה שודרה לראשונה ב-Cartoon Network בשנת 2001, הרצועה נוצרה כתחליף ל-Cartoon Network ששידר תוכני אנימצה לילדים בשעות הבוקר לגילאים 7–15 ואדולט סווים ששידר בשעות הלילה תכנים למבוגרים כגון: סדרות לייב אקשן, סדרות אנימצה למבוגרים, הפקות מקור, וסדרות אנימה יפניות. אבא אמריקאי איש משפחה פיוצ'רמה הארווי בירדמן, עורך דין טריגאן ריק ומורטי מר פיקלס Aqua Teen Hunger Force Brickleberry קאובוי ביבופ המופע של קליבלנד קוד גיאס אינויאשה דרגון בול סופר Fugget About It רובוט צ'יקן סמוראי ג'ק (עונה 5 בלבד) Primal מדיה וקבצים בנושא Adult Swim בוויקישיתוף אתר האינטרנט הרשמי של Adult Swim Adult Swim, ברשת החברתית פייסבוק Adult Swim, ברשת החברתית אקס (טוויטר) Adult Swim, ברשת החברתית אינסטגרם Adult Swim, ברשת החברתית טיקטוק Adult Swim, סרטונים בערוץ היוטיוב Adult Swim, באתר פליקר
אוזאן טופאן

אוזאן טופאן (בטורקית: Ozan Tufan; נולד ב-23 במרץ 1995 בבורסה שבטורקיה) הוא כדורגלן טורקי המשחק בעמדת הקשר בטרבזונספור. לעיתים משחק גם כמגן ימני וכקשר כנף ימני. טופאן נולד בבורסה שבטורקיה. הוא גדל במחלקת הנוער של בורסאספור, קבוצת הכדורגל המקומית. ב-19 במאי 2013 ערך את הופעת הבכורה שלו בליגת העל הטורקית, כשנכנס כמחליף 11 דקות לסיום במשחק נגד גנצ'לרבירליגי שנגמר בתוצאה 2-2 במסגרת המחזור ה-34 והאחרון. בעונת 2013/2014 ערך 8 הופעות בקבוצה, מתוכן 6 הופעות רצופות במחזורי הסיום של העונה. בעונה שלאחר מכן הפך לשחקן הרכב קבוע וערך 32 הופעות, בעוד שבשני המשחקים הנותרים לא היה רשאי לשחק בשל הרחקות מצבירת כרטיסים צהובים. ב-7 בדצמבר 2014 הבקיע את שער הבכורה שלו בקבוצה, כשהבקיע את השער הרביעי בניצחון 1–5 נגד קסימפשה. לקראת עונת 2015/2016 חתם טופאן בפנרבחצ'ה. ב-23 באוגוסט 2015 ערך את הופעות הבכורה שלו בקבוצה, כשנכנס 11 דקות לסיום בתיקו 1-1 נגד ריזספור במסגרת המחזור השני. ב-1 ביולי 2022 חתם בהאל סיטי. טופאן שיחק בנבחרות הצעירות של טורקיה. הוא זכה יחד עם נבחרת טורקיה עד גיל 19 במדליית כסף במשחקי הים התיכון 2013 שנערכו במרסין שבטורקיה. ב-25 במאי 2014 ערך טופאן את הופעת הבכורה שלו בנבחרת הבוגרת של טורקיה, כשנכנס בפתיחתה של המחצית השנייה במשחק ידידות נגד נבחרת אירלנד שהסתיים בניצחונה של נבחרת טורקיה בתוצאה 1–2. ב-3 בספטמבר 2014 הבקיע את שער הבכורה שלו, כשהבקיע שער בבעיטה מרחוק בדקה ה-90 במשחק ידידות נגד נבחרת דנמרק, שגם הוא הסתיים בניצחונה של נבחרת טורקיה בתוצאה 1–2. מדליית כסף במשחקי הים התיכון: מרסין 2013 מדיה וקבצים בנושא אוזאן טופאן בוויקישיתוף אוזאן טופאן, באתר Transfermarkt אוזאן טופאן, באתר Soccerway אוזאן טופאן, באתר BDFutbol אוזאן טופאן, באתר WorldFootball.net אוזאן טופאן, באתר National Football Teams אוזאן טופאן, באתר FootballDatabase.eu
אסנר

האם התכוונתם ל... אדוארד אסנר – שחקן קולנוע וטלוויזיה אמריקאי עוזי אסנר – מוזיקאי ישראלי חוסה מריה אסנאר – ראש ממשלת ספרד בעבר
הקופסונים

הקופסונים (באנגלית: The Boxtrolls) הוא סרט אנימציה בטכניקת סטופ מושן עם בובות. סרט יצא לאקרנים בשנת 2014 על ידי אולפני לייקה. הסרט יצא לאקרנים בארצות הברית ב-26 בספטמבר 2014, בישראל ב-9 באוקטובר 2014, וקיבל ביקורות חיוביות בדרך כלל ממבקרים. הסרט הופק בתקציב של 60 מיליון דולר, והכניס 108 מיליון דולר. הוא היה מועמד לפרס אוסקר לסרט המונפש הטוב ביותר, פרס גלובוס הזהב לסרט האנימציה הטוב ביותר ופרס באפט"א לסרט האנימציה הטוב ביותר. בתחילת הסרט נחטף התינוק של משפחת טרובשאו, חטיפת התינוק גורמת לאנשי העיר להסתגר בלילות בבתים מאימת הקופסונים. המדביר העירוני סנאצ'ר מבטיח להדביר את הקופסונים עד האחרון שבהם, בתנאי שיקבל בתמורה כובע לבן, שהוא סמל למעמד הגבוה וכרטיס כניסה לחדר טעימות הגבינה היוקרתי. אגס הוא ילד שגודל על ידי הקופסון פיש, הם יוצאים למסע חיטוט בזבל בעיר, המדבירים רודפים אחריהם ותופסים את פיש. אגס מחליט לחפש את פיש, הוא פוגש את וינפריד פורטלי, בתו של ראש העיר, שמספרת לו היכן שוכנים המדבירים. אגס מגיע למשכנם של המדבירים ומגלה שסנאצ'ר מחזיק בקופסונים חטופים ומעסיקם בעבודות כפייה על מנת שיבנו לו משהו. וינפריד מגיעה גם היא למקום וסנאצ'ר ואנשיו מאיימים עליה. היא בורחת עם אגס למערת המגורים של הקופסונים. וינפריד ואגס מנסים לגלות למר פורטלי את האמת - שסנאצ'ר מנצל את הקופסונים ושהם בכלל לא חטפו תינוק, אלא אגס הוא התינוק והוא נמסר להם בגלל איום מסנאצ'ר. פורטלי לא מתעניין בגילוי. סנאצ'ר נכנס עם מכונה מפחידה שבנה לתוך מערת הקופסונים ולוכד אותם. בסדנת עבודות הכפייה אגס פוגש את אביו שמסביר לו שהקופסונים בשלים להתמרד ולעמוד על נפשם. ואכן אחרי שכבר היה נראה שהושמדו, הקופסונים יוצאים למאבק בסנאצ'ר ומתחילים לפרק את המכונה האימתנית שבנו עבורו. עוזריו של סנאצ'ר שמטילים ספק במוסריות פקודותיו מתחילים לסייע לקופסונים. סנאצ'ר חוטף את וינפריד ודורש ככופר גבינות משובחות. פורטלי שדואג לביתו מספק לסנאצ'ר גבינות שגורמות לו התקף אלרגיה קטלני. מדיה וקבצים בנושא הקופסונים בוויקישיתוף אתר האינטרנט הרשמי של הקופסונים הקופסונים, ברשת החברתית אקס (טוויטר) "הקופסונים", במסד הנתונים הקולנועיים IMDb (באנגלית) "הקופסונים", באתר נטפליקס "הקופסונים", באתר AllMovie (באנגלית) "הקופסונים", באתר Rotten Tomatoes (באנגלית) "הקופסונים", באתר Box Office Mojo (באנגלית) "הקופסונים", באתר Metacritic (באנגלית) "הקופסונים", במסד הנתונים הקולנועיים KinoPoisk (ברוסית) עכבר העיר, הקופסונים - תלת מימד, באתר הארץ אליחי וידל, "הקופסונים", סרט באנימציית סטופ-מושן מסורתית, הופך ללהיט בקופות, באתר הארץ, 2 באוקטובר 2014
סלייטר

סלייטר (באנגלית: Slater) הוא שם משפחה בשפה האנגלית, שפירושו "מניח רעפים". האם התכוונתם ל... הלן סלייטר – שחקנית וזמרת יהודייה-אמריקאית כריסטיאן סלייטר – שחקן קולנוע אמריקאי קלי סלייטר – גולש גלים אמריקאי ראסל ג'יימס סלייטר - ממציא הפיברגלס כללי סלייטר – מונח בכימיה קוונטית סלייטר - דמות מסדרת הטלוויזיה הצלצול הגואל, המגולמת על ידי מריו לופז
דומיניק היינץ

דומיניק היינץ (בגרמנית: Dominique Heintz, נולד ב-15 באוגוסט 1993 בנוישטאט אן דר ויינשטראסה שבגרמניה) הוא כדורגלן גרמני, המשחק כבלמה של קבוצת פ.צ. קלן מהבונדסליגה. היינץ גדל במחלקות הנוער של קייזרסלאוטרן, עד שהחל לשחק בקבוצה הבכירה של המועדון בעונת 2011/12. את הבכורה ערך במחזור האחרון של אותה עונה במשחק בו נכנס כמחליף, כאשר קייזרסלאוטרן הפסידה להנובר 96 וירדה אל הבונדסליגה השנייה. היינץ תפס מקום קבוע בקבוצה בעונות הבאות, אך לא הצליח להעפיל עם הקבוצה בחזרה אל הבונדסליגה. בעונת 2015–2016, עבר לשחק בפ.צ. קלן מהבונדסליגה, בה חתם עד יוני 2019. את שערו הראשון בקבוצה הבקיע בנגיחה בספטמבר 2015 בהפסד 2–6 לאיינטרכט פרנקפורט. בעונת 2017/18 ירד היינץ עם קלן לבונדסליגה השנייה. בקיץ 2018 חתם היינץ בפרייבורג מהבונדסליגה. בינואר 2022 עבר לשורותיה של אוניון ברלין. היינץ שיחק בנבחרות גרמניה הצעירות, אך נכון לינואר 2016, טרם זומן לנבחרת גרמניה הבוגרת, ומשחק בנבחרת גרמניה בכדורגל עד גיל 21. דומיניק היינץ, באתר Transfermarkt דומיניק היינץ, באתר Fussballdaten.de (בגרמנית) דומיניק היינץ, באתר Soccerway דומיניק היינץ, באתר WorldFootball.net דומיניק היינץ, באתר FootballDatabase.eu ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
השערת לז'נדר

בתורת המספרים, השערת לז'נדר קובעת שיש מספר ראשוני בין כל שני מספרים ריבועיים. ההשערה הוצעה לראשונה על ידי אדריאן-מארי לז'נדר וקרויה על שמו בסוף המאה ה-18 והיא לא הוכחה עד היום. היא נחשבת לבעיה מהותית וחשובה בתורת המספרים, ומתמטיקאים רבים ניסו להוכיח או להפריך אותה במהלך השנים. למרות מאמצים רבים, ההשערה נותרה בלתי פתורה והיא עדיין תחום מחקר פעיל. השערת לז'נדר קרובה לטענה שיש תמיד ראשוני בתחום [ x , x + x 1 / 2 ] {\displaystyle [x,\,x+x^{1/2}]} . ביקר, המרמן ופינץ הוכיחו שאם x גדול מספיק, אז קיים מספר ראשוני בתחום [ x , x + O ( x 21 / 40 ) ] {\displaystyle [x,\,x+O(x^{21/40})]} . בנוסף לכך, הוכח שקיימים אינסוף מספרים n ∈ N {\displaystyle n\in \mathbb {N} } , כך ש: 1 2 ( ( n + 1 ) 2 2 log ⁡ ( n + 1 ) − n 2 2 log ⁡ ( n ) ) − log ⁡ ( n ) 2 log ⁡ ( log ⁡ ( n ) ) ≤ π ( ( n + 1 ) 2 ) − π ( n 2 ) {\displaystyle {\frac {1}{2}}\left({\frac {(n+1)^{2}}{2\log(n+1)}}-{\frac {n^{2}}{2\log(n)}}\right)-{\frac {\log(n)^{2}}{\log(\log(n))}}\leq \pi \left((n+1)^{2}\right)-\pi \left(n^{2}\right)} כאשר π {\displaystyle \pi } היא פונקציית המספרים הראשוניים. אם ההשערה תוכח כנכונה, יהיו לכך השלכות משמעותיות על הבנת התפלגות המספרים הראשוניים, שהם מהאובייקטים הבסיסיים והמסתוריים ביותר במתמטיקה. מספרים ראשוניים נחקרו במשך מאות שנים ויש להם יישומים חשובים בתחומים שונים של מתמטיקה ומדעי המחשב. הוכחה להשערת לז'נדר תספק תובנות חדשות לגבי המבנה של מספרים ראשוניים ויכולה להוביל לטכניקות חדשות למציאתם ולניתוחם. בנוסף, להוכחה של ההשערה עשויות להיות השלכות אחרות על חקר משטחים מעוקלים שליליים והגאומטריה של צורות מודולריות. מצד שני, אם ההשערה תופרך, זו גם תהיה תוצאה חשובה, שכן המשמעות היא שהבנתנו את התפלגות המספרים הראשוניים אינה שלמה ושישנם גורמים נוספים שמשפיעים על התפלגותם. זה יכול להוביל לפיתוח של טכניקות חדשות להבנת התפלגות המספרים הראשוניים ויכול להיות בעל השלכות גם על תחומים אחרים במתמטיקה. קבוע מילס - לפי משפט אינגהם (המצוטט בערך), ממקום מסוים ואילך יש ראשוני בין n 3 {\displaystyle n^{3}} ל- ( n + 1 ) 3 {\displaystyle (n+1)^{3}} . השערת לז'נדר, באתר MathWorld (באנגלית)
מנטקס

מֶנְטַקְס (Mentax, או בשם הגנרי בוטנפין הידרוכלוריד, מבנה כימי: C23H27N), משווקת בהודו בשם "בוטופ" (Butop), היא תרופה אנטי-פטרייתית בנזילאמינית. בוטנפין הידרוכלוריד היא אבקה לבנה נטולת ריח המסיס במתנול, אתנול וכלורופורם ועם מסיסות נמוכה במים. מנטקס מאותר לטיפול בסוגי "tinea" ‏(pityriasis) כגון: רגל האתלט ופטרת העור. עבור 1% משחה לילדים מעל גיל 12 ומבוגרים שוטפים את המקום הנגוע במים וסבון ומייבשים לגמרי לפני המריחה מורחים את המקום פעם ביום במשך כשבועיים שוטפים את הידיים היטב לאחר כל שימוש מדיה וקבצים בנושא מנטקס בוויקישיתוף מנטקס, באתר קופ"ח כללית עלון לצרכן לפי תקנות הרוקחים, באתר משרד הבריאות ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרנץ קלאמר

פרנץ קלאמר (בגרמנית: Franz Klammer, נולד ב-3 בדצמבר 1953) הוא גולש אלפיני אוסטרי, אלוף אולימפי ואלוף עבר בגלישה במורד. קלאמר שלט בתחרות הגלישה במורד במחצית השנייה של שנות ה-70 של המאה ה-20 ונחשב אחד הגולשים במורד הבולטים בהיסטוריה. הוא ניצח בקטגוריה זו בחמישה סבבי הגביע העולמי, מתוכם, ארבעה ברציפות בשנים 1975–1978 (החמישי ב-1983) . הוא זכה במדליית הזהב בגלישה במורד באולימפיאדת החורף באינסברוק ב-1976. הוא ניצח במשך הקריירה שלו ב-25 תחרויות גלישה במורד שבסבב הגביע העולמי, ארבע מהן על המסלול ההנקאם שבקיצביל המהוות שיא ניצחונות על מסלול זה (בתחרויות הסבב). נולד למשפחה שעסקה בחקלאות במוסוואלד שבקרינתיה, וכמו רבים מילדי החוות באלפים, בחורפים נהג לגלוש מדי יום בדרך לבית הספר וחזרה. הוא התקשה להשיג מקום בנבחרת הסקי האוסטרית שנשלטה באופן מסורתי על ידי גולשים ממדינות טירול וזלצבורג. הוא נטל חלק ב-13 סבבים של הגביע העולמי: מדצמבר 1972 (בגיל 19) ועד מרץ 1985 (בגיל 31). קלאמר נהנה מפופולריות רבה באוסטריה באותן שנים והוביל בסבב הגביע העולמי בגלישה במורד. הקהל האוסטרי ציפה ממנו לזכות במדליית הזהב. אולם, האלוף האולימפי האיטלקי, ברנארד רוסי, שזינק שלישי מתוך 15 מתחרים, הציג יכולת גבוהה והתוצאה שקבע החזיקה מעמד עד לזינוק של קלאמר שזינק אחרון בתחרות. גלישתו הפכה לדרמה גדולה; קלאמר לקח כל סיכון אפשרי בגלישתו והיה מספר פעמים על סף נפילה. אולם, בכל נקודות הביקורת זמנו היה נחות משל רוסי. הקהל האוסטרי, שמנה כ-60 אלף צופים, יצא מגדרו בעידוד שנתן לקלאמר וזה הצליח במקטע האחרון לחלוף על פני הזמן שקבע רוסי ולנצח בתחרות. לאחר ניצחונו בסבב הגביע העולמי ב-1978 ירד כושרו והוא לא הצליח לנצח באף מרוץ של הסבב עד לשנת 1981. אולם לאחר מכן חזר לנצח וב-1983 ניצח בסבב הגביע העולמי וב-1984 ניצח בפעם הרביעית בקיצביל וקבע שיא ניצחונות במסלול זה. קלאמר נבחר שלוש פעמים כספורטאי השנה באוסטריה, בשנים 1975, 1976 ו-1983. לאחר שפרש מסקי מקצועי ב-1985, פנה לקלאמר למרוצי מכוניות. הוא התמודד במשך ארבע עונות ב-DTM - סבב מכוניות הטורינג הגרמני. בשנה הראשונה (1985) בקבוצת אלפא רומיאו ובשנים 1986–1988 בקבוצת מרצדס. הוא זכה להצלחה מוגבלת ולא זכה בניצחון כלשהו בסבבים אלו, אם כי ניצח באליפות אוסטריה. מסוף שנות ה-80 עוסק קלאמר גם בגולף וברכיבת אופניים כחובב. במקביל, הקים קלאמר את "קרן פרנץ קלאמר" - קרן התומכת בשיקום ספורטאים שעברו פציעות קשות. קלאמר הקים את הקרן בעקבות פציעתו של אחיו בתאונת סקי ב-1977, פציעה שהותירה אותו מרותק לכסא גלגלים. ב-2003 הוציא קלאמר אוטוביוגרפיה שנקרא "goldene Jahre‏ 50" (50 שנות זהב) . ביוגרפיה נוספת אודותיו יצאה באותה שנה על ידי העיתונאי אדי קורנפלד בשם "Franz Klammer: Ein Leben wie ein Roman" (פרנץ קלאמר: חיים כמו ברומן). נכון ל-2015 משמש קלאמר כיועץ בנושאי סקי וסייע ב-2006 לקלגנפורט בבקשתה (שנכשלה) לאירוח אולימפיאדת החורף. ב-2012 הדליק קלאמר (יחד עם אגון צימרמן) את המשואה האולימפית במשחקי החורף האולימפיים לנוער שנערכו באינסברוק שבאוסטריה. קלאמר נשוי מ-1979, יש לו שתי בנות והוא מתגורר בווינה. פרנץ קלאמר, באתר הוועד האולימפי הבין-לאומי פרנץ קלאמר, באתר olympedia.org פרנץ קלאמר, באתר הפדרציה הבינלאומית לסקי (באנגלית) Franz Klammer Foundation (בגרמנית) פרנץ קלאמר, באתר אנציקלופדיה בריטניקה (באנגלית) פרנץ קלאמר באתר sports-reference (באנגלית) Alpine Skiing at the 1976 Innsbruck Winter Games: Men's Downhill, באתר sports-reference (באנגלית) ÜBER FRANZ KLAMMER, באתר "קרן פרנץ קלאמר" (בגרמנית)
יונה ירוקה אפריקנית

יונה ירוקה אפריקנית (שם מדעי: Treron calvus) היא עוף ממשפחת היוניים החיה ביערות הטרופיים של אפריקה וניזונה בעיקר מפירות. אורך היונה הירוקה 25–28 ס"מ ומשקלה 160–285 גרם בזכרים ו-225-130 גרם בנקבות. כשמה כן היא ירוקה בצבעה עם מקור גדול בצבע אפור-אדום וכנפיים בצבע ירוק זית-סגלגל. הרגליים כתומות והעיניים שחורות ובעלות סימון דק עליהם. יונים אלה חיות בטבע ב:אנגולה, בנין, בוצוואנה, בורקינה פאסו, בורונדי, דרום אפריקה, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, הרפובליקה של קונגו, חוף השנהב, גינאה המשוונית, אתיופיה, גבון, גמביה, גאנה, גינאה, גינאה ביסאו, קניה, ליבריה, מלאווי, מאלי, מאורטניה, מוזמביק, נמיביה, ניז'ר, ניגריה, רואנדה, סאו טומה ופרינסיפה, סנגל, סיירה לאון, סווזילנד, טנזניה, טוגו, אוגנדה, זמביה וזימבבואה. הן חיות בסוואנות מיוערות ויערות גשם וניזונות מעצי פירות שונים: עצי פיקוס שונים כמו השקמה והתאנה וכן צמחי קסין (Cassine), הצמח מהמין Pappea capensis, פירות שיזף ופירות Diospyros. הן ניזונות גם מפירות שסק ותותי עץ ואפילו מנבלות. יונים אלה לא נודדות רחוק והן מקננות על עצים גדולים. הן נטרפות על ידי עופות דורסים, נחשים וחתולים. תת-מינים: Treron calvus calvus Treron calvus ansorgei Treron calvus brevicera Treron calvus chobiensis Treron calvus clayi Treron calvus damarensis Treron calvus delalandii Treron calvus gibberifrons Treron calvus glauca Treron calvus granti Treron calvus granviki Treron calvus nudirostris Treron calvus orientalis Treron calvus poensis Treron calvus salvadorii Treron calvus schalowi Treron calvus sharpei Treron calvus uellensis Treron calvus virescens Treron calvus vylderi Treron calvus wakefieldii מדיה וקבצים בנושא יונה ירוקה אפריקנית בוויקישיתוף יונה ירוקה אפריקנית, באתר ITIS (באנגלית) יונה ירוקה אפריקנית, באתר NCBI (באנגלית) יונה ירוקה אפריקנית, באתר Animal Diversity Web (באנגלית) יונה ירוקה אפריקנית, באתר האנציקלופדיה של החיים (באנגלית) יונה ירוקה אפריקנית, באתר GBIF (באנגלית) יונה ירוקה אפריקנית באתר biodiversityexplorer יונה ירוקה אפריקנית באתר הרשימה האדומה של IUCN